**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL VIEŠOSIOS ĮSTAIGOS KLAIPĖDOS GREITOSIOS MEDICININĖS PAGALBOS STOTIES TURTINIŲ IR NETURTINIŲ TEISIŲ IR PAREIGŲ PERDAVIMO VALSTYBĖS NUOSAVYBĖN**

2022 m. rugsėjo 29 d. Nr. T1-231

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 5 straipsnio 1 dalies 6 punktu, 20 straipsnio 2 dalies 3 punktu ir 4 dalimi, Lietuvos Respublikos viešųjų įstaigų įstatymo 7 straipsnio 6 dalimi, Lietuvos Respublikos sveikatos priežiūros įstaigų įstatymo Nr. I-1367 39 straipsnio pakeitimo įstatymu, Lietuvos Respublikos sveikatos sistemos įstatymo Nr. I-552 2 straipsnio pakeitimo ir įstatymo papildymo 191 straipsniu įstatymu ir atsižvelgdama į Lietuvos Respublikos sveikatos apsaugos ministerijos 2022-06-21 raštą Nr. 10-2916 „Dėl sprendimų priėmimo“, 2022-08-04 raštą Nr. 10-3515 „Dėl sprendimų priėmimo“ ir 2022-09-21 raštą Nr. 10-4066 „Dėl kuo skubesnio viešųjų greitosios medicinos pagalbos įstaigų savininko teisių ir pareigų perdavimo“, Klaipėdos miesto savivaldybės taryba nusprendžia:

1. Sutikti perduoti valstybės nuosavybėn Klaipėdos miesto savivaldybės – viešosios įstaigos Klaipėdos greitosios medicininės pagalbos stoties (juridinio asmens kodas 190470591, adresas: Jurginų g. 33, Klaipėda) savininkės – turtines ir neturtines teises ir pareigas.

2. Įgalioti Klaipėdos miesto savivaldybės administracijos direktorių pasirašyti viešosios įstaigos Klaipėdos greitosios medicininės pagalbos stoties teisių ir pareigų perdavimo ir priėmimo aktą bei atlikti visus kitus reikalingus veiksmus, būtinus viešosios įstaigos teisėms ir pareigoms perduoti.

3. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Turto valdymo skyriaus patarėja

Alina Mikalauskė, tel. 39 60 41

2022-09-27